O‘zbekistonda Ekologik kodeks ishlab chiqiladi

Davlat ekologiya qo‘mitasiga Ekologik kodeks loyihasini ishlab chiqish vazifasi yuklatildi. Bu haqda prezidentning 31-dekabrdagi “Atrof-muhitni muhofaza qilish hamda ekologik nazorat sohasidagi davlat organlari faoliyatini tashkil etish chora-tadbirlari to‘g‘risida”gi qarorida belgilandi.

Hujjatga ko‘ra, qo‘mita 2022-yil 1-dekabrga qadar keng jamoatchilik, ilmiy-tadqiqot institutlari, fuqarolik jamiyati institutlari va ommaviy axborot vositalari vakillarini jalb etgan holda ushbu kodeks loyihasini ishlab chiqib, Vazirlar Mahkamasiga kiritadi.
Unda quyidagilar nazarda tutilgan bo‘lishi lozim:
Shuningdek, qarorga ko‘ra, 1-fevraldan boshlab viloyatlar va tumanlar (shaharlar) hokimlarining kapital qurilish, kommunikatsiyalar va kommunal xo‘jalik masalalari bo‘yicha o‘rinbosari lavozimi tugatilib, qurilish, kommunikatsiyalar, kommunal xo‘jalik, ekologiya va ko‘kalamzorlashtirish masalalari bo‘yicha o‘rinbosari lavozimi tashkil etiladi.
Toshkent shahri va uning tumanlari hokimlarining arxitektura, kapital qurilish, kommunikatsiyalarni rivojlantirish masalalari bo‘yicha birinchi o‘rinbosari lavozimi tugatilib, qurilish, kommunikatsiyalarni rivojlantirish, ekologiya va ko‘kalamzorlashtirish masalalari bo‘yicha birinchi o‘rinbosari lavozimi kiritiladi.
Vazirlar Mahkamasi apparati tuzilmasida 3 nafar xodimdan iborat bo‘lgan Ekologik nazorat bo‘limi tashkil etiladi.
Bundan tashqari, Davlat ekologiya qo‘mitasi raisi O‘zbekiston prezidenti huzuridagi Xavfsizlik kengashi a’zosi etib belgilandi. Viloyatlar va Toshkent shahar ekologiya va atrof-muhitni muhofaza qilish boshqarmalari boshliqlari Davlat ekologiya qo‘mitasi raisi tomonidan bevosita lavozimga tayinlanadi va lavozimdan ozod qilinadi.
Qoraqalpog‘iston Ekologiya va atrof-muhitni muhofaza qilish qo‘mitasi raisi Davlat ekologiya qo‘mitasi bilan kelishilgan holda Qoraqalpog‘iston Jo‘qorg‘i Kengesi tomonidan lavozimga tayinlanadi va lavozimdan ozod qilinadi.
Avvalroq prezident farmoni bilan davlat o‘rmon fondiga kirmaydigan daraxtlar va butalar qimmatbaho navlarining kesilishiga moratoriyning amal qilishi muddatsiz davrga uzaytirilishi, noqonuniy daraxt kesish holatlarini foto va videotasvirga olib jo‘natgan fuqarolarga pul to‘lanishi haqida xabar berilgan edi.
 Narzullo Oblomurodov Davlat ekologiya qo‘mitasi raisi lavozimiga ma’qullandi